पाएं अपने शहर की ताज़ा ख़बरें और फ्री ई-पेपरडाउनलोड करें
बंगाल में तृणमूल कांग्रेस द्वारा भाजपा कार्यकर्ताओं के नरसंहार एवं राजनीतिक हिंसा के विरूद्ध प्रदेश भाजपा के कार्यकर्ताओं के साथ विधानसभा में नेता प्रतिपक्ष रामवीर सिंह बिधूड़ी, सांसद मीनाक्षी लेखी, रमेश बिधूड़ी एवं प्रवेश साहिब सिंह वर्मा, विधायक विजेंद्र गुप्ता, मोहन सिंह बिष्ट, अभय वर्मा, अजय महावर, अनिल बाजपेयी एवं जितेंद्र महाजन ने प्रदर्शन किया और बाद में अपनी सम्मिलित गिरफ्तारी भी दी।
प्रदर्शन से पूर्व उन्हें संबोधित करते हुए कहा प्रदेश भाजपा अध्यक्ष आदेश गुप्ता ने कहा है कि बंगाल में चुनाव परिणाम आने के साथ ही तृणमूल कांग्रेस नेताओं के संरक्षण में भाजपा कार्यकर्ताओं के विरूद्ध हिंसा का तांडव प्रारम्भ हो गया है जिसकी आज सारा देश निंदा कर रहा है।
सारे बंगाल में भाजपा कार्यालय जलाये जा रहे हैं, कार्यकर्ताओं के घरों पर हमले हो रहे हैं, 9 कार्यकर्ताओं का नरसंहार हुआ है और यह बेहद दुखद है कि मुख्यमंत्री ममता बनर्जी इस हिंसा पर मूक बनी बैठी हैं, ना तो अपने कार्यकर्ताओं को हिंसा बंद करने को कह रही हैं और ना ही पुलिस प्रशासन को सख्त कार्रवाई करने को कह रही हैं जो स्तब्ध करता है।
गुप्ता ने कहा कि दिल्ली सहित सारे देश के भाजपा कार्यकर्ता अपने बंगाल के साथियों के साथ खड़े हैं और हम मांग करते हैं कि मुख्यमंत्री ममता बनर्जी अपने कार्यकर्ताओं को हिंसा करने से रोकें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva hin_Deva hin_Deva zho_Hant eng_Latn